આજે મુદ્રા ને લેવા માટે સ્કૂલ બસ નહોતી આવી અને મુદ્રા ની આજથી પરીક્ષાઓ શરૂ હતી. પ્રાપ્તિ આ વાત વિપિન ને ફોન માં જણાવી રહી હતી. સામે છેડે વિપિન ને બિલકુલ ચિંતા નહોતી કેમ કે મુદ્રા ના દાદા એની સાથે જ હતાં અને સ્કૂટર પર મૂકવા જવાની તૈયારી કરી રહ્યા હતાં અને દાદી મુદ્રા માટે દૂધ લાવી રહી હતી. મુદ્રા આજે ત્રીજા ધોરણ માં હતી. પહેલું જ પેપર ગુજરાતી નું હતું ને મુદ્રા પહેલો જ નિબંધ સુંદર અક્ષરે લખી રહી હતી અને એ નિબંધ હતો,